Feallmharú Qasem Soleimani

Ba mhaorghinearál Iaránach agus cheannaire mór míleata é **Qasem Soleimani** (), a rugadh ar an 11 Márta 1957, ball den Gharda Réabhlóideach (CGRI) agus i mbun na Quds (Oibríochtaí Speisialta thar lear). Feallmharaíodh Soleimani ar an 3 Eanáir 2020.
clé|mion|ag guí  in Imam Khomeini Hossainiah in Tehran, 2015
clé|mion|2019
clé|mion|Físeán: tugadh Trump ar  Soleimani "the number-one terrorist anywhere in the world"

[clé|mion|[Tórramh Qasem Soleimani, Tehran]]
clé|mion|Uaimh i  gcathair Kerman

clé|mion|2024-01-03: maraíodh 84 duine  i gcathair Kerman

## Cúlra
Ba é Soleimani an ceannasaí airm ba shinsearaí san Iaráin, agus tionchar nach mór aige thar lear. Bhí sé i mbun na "Quds" (Niru-ye Qods), "Oibríochtaí Speisialta" thar lear agus spiaireacht srl.

In 2017, tharraing na S-A siar ón gcomhaontú núicléach a síníodh i 2015.

## Feallmharú
Feallmharaigh fórsaí na Stát Aontaithe in ionsaí aeir a rinne siad ar aerfort Bagdad san Iaráic ar an 3 Eanáir 2020. Maraíodh ceathrar eile ar a laghad san ionsaí. Donal Trump a bhí freagrach as an ionsaí.

Léirsigh na mílte daoine i bpríomhchathair na hIaráine Tehran agus i gcathracha eile sa trír in aghaidh an ionsaithe i mBagdad. Tháinig slua mór daoine amach ar shráideanna phríomhchathair na hIaráine, Tehran do shochraid Soleimani. Ansin cuireadh Soleimani ina bhaile dúchais, Kerman, i ndeisceart na hIaráine, ar an 7 Eanáir 2020.

Deir An Peinteagán gur ordaigh an tUachtarán Trump an Ginearál a mharú mar gurbh é, a maíodh, a d'ordaigh ionsaí ar ambasáid Mheiriceá i mBagdad i rith mhí na Nollag  2019. 

Bhí marú an maorghinearál Soleimani cáinte ag Comhghuaillíocht na Síochána agus na Neodrachta** in Éirinn.

## Iarmhairtí
Bhí díoltas bagraithe ag an Iaráin as bás Soleimani. Bhagair Uachtarán Mheiriceá, Donald Trump, go raibh sé toilteanach láithreacha cultúrtha san Iaráin a ionsaí más rud é go maraíonn an Iaráin aon saoránach Meiriceánach. Bhagair sé freisin smachtbhannaí a chur i bhfeidhm ar an Iaráic, má iarrann Rialtas na tíre sin ar na saighdiúírí Meiriceánacha atá thall ansin, imeacht.

Mhaígh Ard-Cheannasaí na hIaráine an tAyatollah Ali Khamanei go n-íocfadh Meiriceá go daor as an marú fealltach, mar a dúirt sé.  Dúirt Ceannaire Hezbollah Sayyed Hassan Nasrallah go n-íocfadh fórsaí míleata Mheiriceá as marú Soleimani agus bhagair sé gur i gconraí a thiocfadh saighdiúirí agus oifigigh Mheiriceá abhaile.

Thacaigh an Iaráin le Hezbollah sa Liobáin agus leis na Hútaithe san Éimin sna 2020idí. Sna 2020idí bhí na Hútaithe níos bagraí agus níos trodaí ná aon ghrúpa eile a bhfuair tacaíocht ón Iaráin.

Ar an 3 Eanáir 2024, maraíodh 84 duine mar gheall ar ionsaí buamála i gcathair Kerman,  Chuir na hIaránaigh an mhilleáin faoin ionsaí buamála ar na Meiriceánaigh agus ar na hIosraelaigh araon. Is cosúil go raibh an Stát Ioslamach, ISIS-K, freagrach as.

## Féach freisin

* Garda Réabhlóideach  nó Cór Gharda na Réabhlóide Ioslamaí (CGRI)
* Hezbollah
* Géarchéim na Mara Rua

## Tagairtí

Catagóir:Daoine a rugadh i 1957
Catagóir:Básanna in 2020
Catagóir:Daoine a feallmharaíodh
Catagóir:Polaiteoirí Iaránacha
Catagóir:Feallmharuithe
Catagóir:Géarchéim na Mara Rua
Catagóir:Stair na hIaráine